Иван Вазов
Там в солунския край…

chitanka.info

Там в солунския край, по голите хълмйща,

развяват кървав стяг веч битите пълчища,

що Запад ни пратй. Там варварите нови,

носачи на „дум-дум“, на срам и на окови,

разпънали са стан, герои но позора,

очаквайки във страх на наший гняв напора!

Европо, на духа човечен жрице дивна,

о как си в тоя вид зловеща и противна!

На моя слух звънтят словата ти прекрасни,

делата ти са пък по грозота ужасни!

На всяка вяра, блян крилата ти пресече!…

Във кой кумир, в кой бог да веруваме вече?

Януари 1916 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.